**אדם פטריק דווין** (באנגלית: **Adam Patrick DeVine**, נולד ב-7 בנובמבר 1983) הוא שחקן, קומיקאי, מדבב, תסריטאי ומפיק קולנוע וטלוויזיה אמריקאי, המוכר בעיקר בשל השתתפותו בסדרה "עובדים מצטיינים" בקומדי סנטרל ובסרטים הקומיים "פיץ' פרפקט", "פיץ' פרפקט 2", "מייק ודייב מחפשים דייט" ו"כאשר נפגשנו לראשונה".

ביוגרפיה
--------

דווין נולד וגדל באיווה בעיר ווטרלו שבארצות הברית, למשפחה מרקע נוצרי. אביו הוא דניס דוויין, ואמו היא פני (לבית דרנת'). בגיל צעיר עבר עם משפחתו לאומהה, נברסקה. הוא למד במכללת אורנג' קוסט שם פגש את בלייק אנדרסון, שבעתיד ישתפו פעולה במספר פרויקטים. לאחר מכן, עבר ללוס אנג'לס, שם החל לעבוד כסטנדאפיסט וכשחקן. 

ביוני 1995, כשהיה בן 11, דווין עבר עם אופניו מעבר לרחוב בשכונה בה התגורר באומהה. לאחר שחיכה שיעברו שלוש משאיות מלט, פגעה בו המשאית הרביעית. הוא עבר מתחת לשני הגלגלים הראשונים של המשאית ששקלה 42 הטון והחליק כ-500 מטרים. הוא מיד נכנס להלם ואז נפל לתרדמת. הוא הובהל לטיפול נמרץ, שם התעורר כעבור שבועיים. הוא שבר רוב עצמותיו בשתי רגליו, היה לו ריאה שהתמוטטה, הוא חלה בזיהומים מרובים, ולא היה ידוע אם אי פעם הוא ילך שוב. הוא נדרש לעשות 26 ניתוחים שהתפרשו על פני תקופה של מספר שנים על מנת שיוכל ללכת שוב ובזמן זה הצטייד בכיסא גלגלים. מאוחר יותר התגלה שהסיבה שהוא לא נהרג הייתה בגלל שהאופניים שלו קיבלו את מלוא הכוח של המשאית.

קריירה
------

בשנת 2006 הקים דווין יחד עם חבריו בלייק אנדרסון, אנדרס הולם וקייל נואצ'ק את הקבוצה הקומית "Mail Order Comedy". למרות שהם הופיעו במספר תוכניות בשידור חי, הם מצאו הצלחה גדולה יותר באתרי אינטרנט כמו Myspace ו-YouTube. ‏*"Purple Magic"*, אלבום מוזיקלי של הקבוצה, המכיל 14 רצועות, שוחרר ב-1 באפריל 2009. ב- 6 באפריל 2011, עלתה בבכורה הסדרה הקומית "עובדים מצטיינים" בערוץ קומדי סנטרל ובה מככבים דווין, אנדרסון והולם לצד שותפם נואצ'ק, וכולם משמשים גם כיוצרי הסדרה וגם כמפיקים בפועל. הסדרה קצרה שבחים הן מהמבקרים והן מהצופים. היא סיימה את שידוריה לאחר שבע עונות ב-2017. 

לדווין היו תפקידים קטנים בסרטים "הרוס על אמא" (2007), "*Ratko: The Dictator's Son"*‏ (2010) ו"*The Legend of Awesomest Maximus"*‏ (2011). בשנת 2009 היה לו תפקידי אורח בשתי סדרות טלוויזיה של רשת ABC "סמנתה מי?" בכיכובה של כריסטינה אפלגייט ו"אי אפשר בלי טד" בכיכובו של ג'יי הרינגטון. הוא גם הופיע בפרק של הקומדיה "רמזור" (2011) מבית פוקס, המבוססת על הסדרה הישראלית באותו שם. שיחק גם בעונה 4 של הסדרה "קומיוניטי" בתפקיד קטן של וויליאם ווינגר ג'וניור, אחיו למחצה של ג'ף, והשתתף גם בפרק הבכורה של העונה הרביעית בסיטקום "משפחה בהפרעה" של רשת FOX, שם הוא גילם כרטיסן בשדה התעופה לצד חבריו לעבודה ב"עובדים מצטיינים". 

בשנת 2012 הוא קיבל את תפקיד הפריצה שלו, בסרט הקומדיה המוזיקלי "פיץ' פרפקט" כבאמפר אלן. על הופעה זו הוא זכה בפרסי בחירת הנוער לנבל הטוב ביותר וזכה במועמדות אחת לפריצת השנה בקולנוע. דווין דב לגלם את דמותו של באמפר בסרט ההמשך "פיץ' פרפקט 2" שעלה לאקרנים ב-2015.

בתחילת שנת 2013 דווין הופיע בטריילרים של משחק המחשב "SimCity" כראש העיר. הוא החל לדבב את דמותו של פיצה סטיב בסדרת האנימציה "דוד סבא" שעלתה בבכוורה ב-2 בספטמבר 2013 בערוץ Cartoon Network. הוא כיכב גם בסדרה משלו בקומדי סנטרל "מסיבת הבית של אדם דווין" שעלתה לראשונה באוקטובר של אותה שנה. הוא הופיע גם בתפקיד מתמשך בעונות 5, 6, ו-7 של הקומדיה המצליחה של רשת ABC "משפחה מודרנית" בתור אנדי, האומן של משפחת פריצ'ט. בשנת 2015 שיחק בתפקיד משני, כששיחק את קורט בסרט האימה "הנערות האחרונות", וגילם את ג'ייסון בסרטה של ננסי מאיירס "המתמחה" לצד רוברט דה נירו ואן האת'וויי. 

בשנת 2016 הוא כיכב לצד זאק אפרון, כאשר השניים גילמו אחים בסרט הקומי "מייק ודייב מחפשים דייט". בהמשך שיחק בסרט הקומי "למה דווקא הוא?" בהפקתם של שון לוי, בן סטילר וג'ונה היל ובכיכובם של ג'יימס פרנקו ובריאן קראנסטון ובהמשך דיבב את הדמות של ג'וליאן בסרט "עידן הקרח: מסלול התנגשות". דווין השתתף גם בוידאו קליפ לשירם של להקת הרוק בלינק-182 "She's Out of Her Mind" משנת 2016. 

ב-2 בנובמבר 2016 לוהק דווין לתפקיד ראשי בסרט המשפחה של וולט דיסני הפקות "המחנה הקסום", לצד ג'פרי טמבור וגיליאן ג'ייקובס. בסרט, מגלם דווין את אנדי דקרמן, קוסם כושל שחוזר למחנה הקיץ בו היה חניך כנער כדי להדריך חבורה של ילדים לא מוצלחים. הצילומים לסרט החלו בינואר 2017 ברחבי לוס אנג'לס, והסרט שוחרר בוידאו על פי דרישה ב-14 באוגוסט 2020 בשל מגפת הקורונה שגרמה לסגר של בתי הקולנוע לזמן בלתי מוגבל. 

בשנת 2018 שיחק דווין את התפקיד הראשי של נואה אשבי, בקומדיה הרומנטית "כאשר נפגשנו לראשונה" שבו הם גם שותף לכתיבת התסריט ונמנה בין מפיקי הסרט. בין כוכבי הסרט נמנים אלכסנדרה דדריו, שלי הניג ורובי אמל. באותה שנה, דווין, אנדרסון והולם כיכבו בסרט "גיים אובר, גבר!", עם קייל נואצ'ק כבמאי הסרט ונואצ'ק וסת 'רוגן כמפיקים. 

בשנת 2019 כיכב לצד רבל וילסון וליאם המסוורת' בסרט הקומדיה-רומנטית "כמה רומנטי". הסרט יצא לאקרנים על ידי האחים וורנר ב-13 בפברואר 2019, ועלה בנטפליקס ב-28 בפברואר 2019. זהו שיתוף הפעולה הרביעי של דווין ווילסון, לאחר שהשניים השתתפו כבר יחדיו ב"עובדים מצטיינים", "פיץ' פרפקט" ו"פיץ' פרפקט 2". ב-20 ביוני 2019, אמר דווין כאשר התארח בתוכנית "*Watch What Happens Live*" עם אנדי כהן ברשת בראבו, שהוא יהיה מוכן לחזור לשחק ב"פיץ' פרפקט" ו"משפחה מודרנית". ב-18 באוגוסט 2019 עלתה בבכורה סדרת הטלוויזיה הקומית של ערוץ HBO "משפחת ג'מסטון", שם הוא מגלם את קלווין ג'מסטון, אחד מילדי המשפחה, לצד ג'ון גודמן, דני מקברייד ואדי פטרסון. הסדרה, שנוצרה על ידי מקברייד, עוקבת אחר משפחה מפורסמת ברחבי העולם אך לא כלכך מתפקדת. בספטמבר אותה השנה, חידשה רשת HBO את הסדרה לעונה שנייה. באוקטובר של שנת 2019 יצא לאקרנים סרט הקומדיה "ג'קסי" בו מככב דווין בתפקיד פיל, בחור צעיר שמכור לטלפון הסלולרי שלו. 

הוכרז ב-13 ביולי 2019 בכנס הקומיק-קון, סן דייגו שדווין ובלייק אנדרסון ישמשו כמפיקים בכירים ויתרמו את קולם לגרסה הטלוויזיונית לחוברת קומיקס המחתרתית "*The Fabulous Furry Freak Brothers".*

חיים אישיים
-----------

דווין הוא פעיל בארגון "Children's Miracle Network Hospitals", ארגון ללא כוונת רווח המגייס כספים לבתי חולים לילדים ברחבי ארצות הברית, מכיוון שהוא עצמו כילד העביר את רוב ילדותו בבתי חולים. הוא משתתף באירועי צדקה של הארגון ומבקר את הילדים ומספר להם את סיפור ההישרדות שלו המספקת נחמה לחולים ולהוריהם. דווין משתתף גם באופן קבוע בסיורים של הארגון "USO" ‏(***.The United Service Organizations Inc***), ומספק בידור לאנשי צבא אמריקאיים ברחבי העולם ומתאר זאת כ"חוויה המתגמלת ביותר בחייו."

בפברואר 2015 החל לצאת עם השחקנית קלואי ברידג'ס(אנ') לאחר שהכירו שנה לפני כן על סט צילומי הסרט "הנערות האחרונות". ב-24 באוקטובר 2019, דווין פרסם בחשבון האינסטגרם שלו כי הוא התארס לברידג'ס לאחר ארבע שנות זוגיות. השניים התחתנו ב-9 באוקטובר 2021.

פילמוגרפיה
----------

### קולנוע

דווין בפאנל, 2014

| שנה | סרט | תפקיד | הערות |
| --- | --- | --- | --- |
| 2007 | הרוס על אמא | אהרון |  |
| 2010 | *Ratko: The Dictator's Son* | כריס |  |
| 2011 | *The Legend of Awesomest Maximus* | אפור #1 |  |
| 2012 | פיץ' פרפקט | באמפר אלן |  |
| 2014 | שכנים | בחור של ביר-פונג #1 |  |
| 2015 | בחורות אחרונות | קורט |  |
| פיץ' פרפקט 2 | באמפר אלן |  |
| המתמחה | ג'ייסון |  |
| 2016 | עידן הקרח: מסלול התנגשות | ג'וליאן | דיבוב |
| מייק ודייב מחפשים דייט | מייקל "מייק" |  |
| למה דווקא הוא ? | טייסון מודל |  |
| 2017 | סרט לגו באטמן | פלאש | דיבוב |
| 2018 | כאשר נפגשנו לראשונה | נואה אשבי | גם תסריטאי ומפיק בפועל |
| גיים אובר, גבר! | אלכס | גם מפיק |
| החבילה | 

---

 | מפיק |
| 2019 | כמה רומנטי | ג'וש |  |
| ג'קסי | פיל |  |
| 2020 | הזויים | אנתוני בורדיין בצעירותו |  |
| המחנה הקסום | אנדי דקרמן |  |
| 2021 | פלאמלים | אד | דיבוב |
| 2023 | חותנים בהפרעה | אוון בראונינג | גם מפיק |

### טלוויזיה

| שנה | סדרה | תפקיד | הערות |
| --- | --- | --- | --- |
| 2008-2006 | *Crossbows & Mustaches* | סטיב וולף / סטיב ג'ובס | תפקיד ראשי; 10 פרקים
גם יוצר, תסריטאי ומפיק בפועל |
| 2007 | *Nick Cannon Presents: Short Circuitz* | מתבגר | פרק: "Pilot" |
| ההישגים הקטנים של ג'קי וודמן | טובי | פרק: "Dykes Like Us" |
| 2008 | *Frank TV* | מלצר / ג'ק קרבר | 2 פרקים |
| 2009 | אי אפשר בלי טד | ג'וש | פרק: "Win Some, Dose Some" |
| סמנתה מי? | טיילר | 2 פרקים |
| 2011 | רמזור | טובי | פרק: "Stealth Bomber" |
| 2017-2011 | עובדים מצטיינים | אדם דממפ | תפקיד ראשי; (7 עונות); 86 פרקים
גם יוצר, תסריטאי ומפיק בפועל |
| 2012 | טרון: הזריחה | גאלט | דיבוב; פרק: "Identity" |
| 2013 | קומיוניטי | ווילי ג'וניור | פרק: "Cooperative Escapism in Familial Relations" |
| משפחה בהפרעה | סטארסקי | פרק: "Flight of the Phoenix"/"Moving Pictures" |
| *Comedy Bang! Bang!* | ניק | פרק: "Sarah Silverman Wears a Black Dress with a White Collar" |
| *Super Fun Night* | ג'ייסון | פרק: "Pilot" |
| 2018-2013 | משפחה מודרנית | אנדי ביילי | תפקיד חוזר; (עונות 7-5, 9); 22 פרקים |
| 2016-2013 | מסיבת הבית של אדם דווין | עצמו | תפקיד ראשי; (3 עונות); 28 פרקים
גם יוצר, תסריטאי ומפיק בפועל |
| 2017-2013 | דוד סבא | פיצה סטיב / הנרי | דיבוב; (5 עונות); 121 פרקים |
| 2014 | סנג'אי וקרייג | ראסקה בוש | דיבוב; פרק: "Kerplunk'd!" |
| אבא אמריקאי | כריסטוף / כרוז בתחרות קראטה | דיבוב; 2 פרקים |
| 2017-2014 | פן זירו - גיבור במשרה חלקית | בון וייזמן | דיבוב; (2 עונות); 53 פרקים |
| 2015 | סטיבן יוניברס | פיצה סטיב | דיבוב; פרק: "Say Uncle" |
| קדושים בעיר החטאים | מאטי | פרק: "You Booze, You Lose" |
| היסטוריה שתויה | פאבל בלייב | פרק: "Space" |
| 2018 - 2021 | ערפדינה | סאם אי-אם | דיבוב; 4 פרקים |
| 2019 | *Human Discoveries* | מנהיג שבט איילים | סדרת רשת; דיבוב; פרק: "And Then They Discovered Fire" |
| 2019-הווה | משפחת ג'מסטון | קלווין ג'מסטון | תפקיד ראשי (2 עונות); 16 פרקים |
| 2019-הווה | לא רעב ולא אוהב | פולטרגייסט פאט | דיבוב; 23 פרקים |
| 2020 - 2021 | *The Freak Brothers* | צ'אק | סדרת רשת; דיבוב; 9 פרקים |
| 2022 - הווה | פיץ' פרפקט: במפר בברלין | באמפר אלן | תפקיד ראשי; 6 פרקים |
| 2023 | קפטן פוֹל | טאנר פול | דיבוב; 3 פרקים |

קישורים חיצוניים
----------------

ויקישיתוף מדיה וקבצים בנושא **אדם דווין** בוויקישיתוף
* אדם דווין, ברשת החברתית אקס (טוויטר)
* אדם דווין, ברשת החברתית אינסטגרם
* אדם דווין, במסד הנתונים הקולנועיים IMDb (באנגלית)
* אדם דווין, באתר AllMovie (באנגלית)
* אדם דווין, באתר Box Office Mojo (באנגלית)
* אדם דווין, במסד הנתונים הקולנועיים KinoPoisk (ברוסית)
* אדם דווין, באתר MusicBrainz (באנגלית)
* אדם דווין, באתר Songkick (באנגלית)

| פרס הסרטים והטלוויזיה של MTV לנשיקה הטובה ביותר |
| --- |
| 

|  |
| --- |
| אנה קלמסקי ומקולי קאלקין ב"החברה שלי" (1992) ‏•‏‏ כריסטיאן סלייטר ומריסה טומיי ב"לב אוהב" (1993) ‏•‏‏ דמי מור ווודי הרלסון ב"הצעה מגונה" (1994) ‏•‏‏ ג'ים קארי ולורן הולי ב"טיפשים בלי הפסקה" (1995) ‏•‏‏ נטשה הנסטרידג' ואנתוני גידרה ב"מין מסוכן" (1996) ‏•‏‏ ויל סמית' וויויקה איי פוקס ב"היום השלישי" (1997) ‏•‏‏ אדם סנדלר ודרו ברימור ב"זמר החתונות" (1998) ‏•‏‏ גווינת' פלטרו וג'וזף פיינס ב"שייקספיר מאוהב" (1999) ‏•‏‏ שרה מישל גלר וסלמה בלייר ב"משחקי פיתוי" (2000) ‏•‏‏ ג'וליה סטיילס ושון פטריק תומאס ב"ריקוד צמוד" (2001) ‏•‏‏ ג'ייסון ביגס ושון ויליאם סקוט ב"אמריקן פאי 2" (2002) ‏•‏‏ טובי מגווייר וקירסטן דנסט ב"ספיידרמן" (2003) ‏•‏‏ אוון וילסון, כרמן אלקטרה ואיימי סמארט ב"סטארסקי והאץ'" (2004) ‏•‏‏ ראיין גוסלינג ורייצ'ל מקאדמס ב"היומן" (2005) ‏•‏‏ הית' לדג'ר וג'ייק ג'ילנהול ב"הר ברוקבק" (2006) ‏•‏‏ ויל פרל וסשה ברון כהן ב"לילות טלדגה: הבלדה על ריקי בובי" (2007) ‏•‏‏ בריאנה אביגן ורוברט הופמן ב"סטפ אפ 2: הרחובות" (2008) ‏•‏‏ רוברט פטינסון וקריסטן סטיוארט ב"דמדומים" (2009) ‏•‏‏ רוברט פטינסון וקריסטן סטיוארט ב"דמדומים 2: ירח חדש" (2010) ‏•‏‏ רוברט פטינסון וקריסטן סטיוארט ב"דמדומים 3: ליקוי חמה" (2011) ‏•‏‏ רוברט פטינסון וקריסטן סטיוארט ב"דמדומים 4: שחר מפציע - חלק 1" (2012) ‏•‏‏ ג'ניפר לורנס ובראדלי קופר ב"אופטימיות היא שם המשחק" (2013) ‏•‏‏ אמה רוברטס, ג'ניפר אניסטון וויל פולטר ב"אנחנו המילרים" (2014) ‏•‏‏ אנסל אלגורט ושיילין וודלי ב"אשמת הכוכבים" (2015) ‏•‏‏ רבל וילסון ואדם דווין ב"פיץ' פרפקט 2" (2016) ‏•‏‏ אשטון סנדרס וג'ארל ג'רום ב"אור ירח" (2017) ‏•‏‏ ניק רובינסון וקיינן לונסדייל ב"באהבה, סיימון" (2018) ‏•‏‏ נואה סנטינאו ולאנה קונדור ב"לכל הנערים שאהבתי" (2019) ‏•‏‏ צ'ייס סטוקס ומדלין קליין ב"חופים של סודות" (2021) ‏•‏‏ פופי והנחש ב"ג'קאס לנצח" (2022) ‏•‏‏ מדיסון ביילי ורודי פאנקו ב"חופים של סודות" (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1084238632
* LCCN: no2012092402
* MusicBrainz: 7c283224-9cfc-4663-9920-727aa7fab117
* SUDOC: 249834847
* VIAF: 258333955
* WorldCat: lccn-no2012092402

 |